ΓΡΑΠΤΗ ΕΡΩΤΗΣΗ E-0760/02

υποβολή: Brigitte Langenhagen (PPE-DE) προς την Επιτροπή

(18 Μαρτίου 2002)

Θέμα: Χρησιμοποίηση των παρεμπιπτόντων αλιευμάτων

Σε ορισμένες αλιευτικές χώρες αποτελεί συχνά γενικευμένη πρακτική τα παρεμπίπτοντα αλιεύματα αντί να επαναρρίπτονται στη θάλασσα να εκφορτώνονται στην ξηρά. Παρακαλώ την Επιτροπή να μου απαντήσει στα ακόλουθα ερωτήματα:

1. Ποιές εμπειρίες έχουν αποκομισθεί από τις χώρες στις οποίες ακολουθείται αυτή η τακτική·

2. Διαβλέπει η Επιτροπή δυνατότητες τα παρεμπίπτοντα αλιεύματα (πλεονάζοντα αλιεύματα, ανεπιθύμητα αλιεύματα) αντί να επαναρρίπτονται στη θάλασσα, σύμφωνα με την μέχρι τούδε ακουλουθουμένη πρακτική, να εκφορτώνονται και να διατίθενται στο εμπόριο, ούτως ώστε να συνυπολογίζονται στις εκάστοτε ποσοστώσεις, συντελώντας, με τον τρόπο αυτό, στη διατήρηση των αλιευτικών αποθεμάτων·

3. Ποιά πρόταση δύναται ναποβάλει η Επιτροπή, στο πλαίσιο της μεταρρύθμισης της ευρωπαϊκής αλιευτικής πολιτικής, για τη ρύθμιση του χρονίου προβλήματος της επαναπόρριψης των παρεμπιπτόντων αλιευμάτων·

Απάντηση του κ. Fischler εξ ονόματος της Επιτροπής

(18 Απριλίου 2002)

Ο όρος παρεμπίπτοντα αλιεύματα δεν βοηθάει ιδιαίτερα στο πλαίσιο αυτό. Πολλοί τύποι αλιείας εκμεταλλεύονται ταυτόχρονα διάφορα είδη σε κάθε χρήση του αλιευτικού εργαλείου. Συνήθως, κυριαρχεί ένας σχετικά μικρός αριθμός ειδών μεταξύ των αλιευμάτων ενώ ένας μεγαλύτερος αριθμός ειδών κυριαρχεί λιγότερο. Ωστόσο, τα είδη που κυριαρχούν λιγότερο έχουν συχνάψηλή αξία ανά μονάδα βάρους και, ως εκ τούτου, είναι ευπρόσδεκτα για το εισόδημα των αλιέων. Επιπροσθέτως, αλιεύονται επίσης ποσότητες ψαριών τις οποίες οι αλιείς

δεν επιθυμούν να εκφορτώσουν, συνήθως γιατί έχουν μικρή ή και καθόλου εμπορική αξία, ή των οποίων η εκφόρτωση απαγορεύεται από τη νομοθεσία.

1. Στη Νορβηγία, εφαρμόζεται, η αρχή ότι τα ψάρια των περισσότερο αλιευομένων εμπορικών ειδών δεν πρέπει να απορρίπτονται αλλά πρέπει να επιστρέφουν στο λιμάνι και να καταλογίζονται στις ποσοστώσεις. Παρά το γεγονός ότι η Επιτροπή το έχει ζητήσει επανειλημμένα, δεν κατόρθωσε να έχει την πλήρη περιγραφή του συστήματος αυτού ή των αποτελεσμάτων του.

2. Η Επιτροπή θα επιθυμούσε να σταματήσει ή να μειωθεί σε μεγάλο βαθμό η αλιεία μικρών ψαριών. Αυτός είναι ο βασικός σκοπός του κοινοτικού κανονισμού περί τεχνικών μέτρων, δηλαδή του κανονισμού του Συμβουλίου (ΕΚ) αριθ. 850/98 της 30ης Μαρτίου 1998 για τη διατήρηση των αλιευτικών πόρων μέσω τεχνικών μέτρων για την προστασία των νεαρών θαλάσσιων οργανισμών(1). Η πρόταση για την εκφόρτωση των μικρότερων του κανονικού μεγέθους ψαριών και την εμπορία τους συνεπάγεται την κατάργηση των ελάχιστων μεγεθών εκφορτώσεων. Κατά την άποψη της Επιτροπής, μια τέτοια κίνηση θα έθετε σε κίνδυνο μάλλον παρά θα συνέβαλε στην αποκατάσταση του αποθέματος. Τα ανεπιθύμητα αλιεύματα μπορούν να εκφορτώνονταιπό τον όρο ότι συμμορφούνται προς τις νομοθετικές απαιτήσεις, αλλά απορρίπτονται στη θάλασσα ακριβώς λόγω του ότι είναι ανεπιθύμητα από τους ναυτικούς που τα αλίευσαν.

3. Η βασική αντιμετώπιση της απόρριψης θα γίνει με τη βελτίωση των τεχνικών μέτρων που έχουν ως στόχο την πρόληψη ή τη μείωση των αλιευμάτων των μικρών ψαριών. Η Επιτροπή έχει δεσμευθεί να καταρτίσει ένα σχέδιο δράσης για τις απορρίψεις, το οποίο θα πρέπει να παρουσιασθεί μέχρι τον Ιούνιο του 2002 και το οποίο δυνατόν να περιέχει πρόσθετα στοιχεία.

(1) ΕΕ L 125 της 27.4.1998.